รู้สึกหิวอยากอาหารตลอดเวลาเลยครับ กินข้าว1ชั่วโมงก็หิวอีกแล้ว เวลาหิวจะรู้สึกปวดท้องด้วย แล้วน้ำหนักก็เพิ่มมากเลยครับ จะทำไงดี
สวัสดีค่ะ Chonnakan Budsaอาการหิวตลอดเวลา ปวดท้อง ดังกล่าวมานั้น อาจจะยังไม่ใช่อาการทีจำเพาะเจาะจงต่อโรคใดๆอย่างชัดเจน หากมีความอยากอาหารมากผิดปกติ จนทำให้มีน้ำหนักเพิ่มขึ้นนั้น อาจจะเป็นความผิดปกติในสมองของการควบคุมความหิวอิ่มในร่างกาย โรคกระเพาะอาหารอักเสบหรือมีแผลในกระเพาะ อาจทำให้ปวดท้อง สัมพันธ์กับมื้ออาหารได้ แต่ไม่ได้ทำให้หิวบ่อยมากขึ้น หรือทำให้น้ำหนักเพิ่มขึ้นอย่างชัดเจน ส่วนโรคไทรอยดฺ์ต่ำนั้น มักจะทำให้ไม่ได้อยากอาหารมากนัก แต่มีน้ำหนักเพิ่มขึ้นได้แนะนำการรับประทานอาหารให้เป็นมื้อๆ รับประทานอาหารให้พอดี ไม่กินจุกจิกระหว่างวัน ถ้าหิวอาจหาอาหารเบาๆ เช่นน้ำผลไม้ หรือถั่ว ธัญพืชต่างๆเพื่อบรรเทาอาการหิว และหากอยากอาหารมาก จนน้ำหนักเพิ่มมากผิดปกติ ควรไปพบแพทย์เพื่อตรวจร่างกายเพิ่มเติม